**עיריית בת ים**

**בקשה לקבלת מידע – RFI**

**מס' 3/2023**

**בנושא מערכת תיאום תשתיות**

* 1. עיריית בת ים (להלן: "**העירייה**"), פונה בזאת לציבור בבקשה לקבל מידע והצעות שונות לאספקת מערכת ממוחשבת לתיאום תשתיות. פנייה זו לספקים, בבקשה למידע, נועדה לבירור האמצעים הקיימים בשוק ולגיבוש תפיסה, כשלב מקדים לפרסום אפשרי של מכרז בנושא.
	2. בקשה זו אינה בבחינת הזמנה להציע הצעות ואינה חלק מהליכי מכרז, לפיכך אין בה כדי ליצור מחויבות כלשהי כלפי מי מהמשיבים לה ואין העירייה מחויבת להתקשר עם מי מהמשיבים לפנייה זו ו/או לפרסם מכרז בנושא. הבקשה נועדה לקבלת מידע כללי בלבד ובעקבותיה תשקול העירייה את המשך פעולותיה בהתאם לשיקולים מקצועיים וענייניים.
	3. העיריה תבחן את המידע שיתקבל ולצורך כך תהא רשאית לפנות אל המשתתפים, כולם או חלקם, לפי ראות עיניה, בבקשה לקבל הבהרות או כל מידע אחר הנוגע לבקשה לקבלת מידע זו, להצגת מצגות והדגמות ככל שנדרש לה וכיוצא בזאת, בכתב או בעל פה.

* 1. ניתן לעיין במסמכים באתר האינטרנט של העירייה, בכתובת: <http://www.bat-yam.muni.il/>.
	2. מענה לבקשה לקבלת מידע יוגש לא יאוחר מיום 31.12.2023 בשעה 13:00 באמצעות דוא"ל בכתובת kolkore@bat-yam.muni.il.

צביקה ברוט

ראש העיר